Source: http://docplayer.hu/16958569-10-2015-xii-2-obh-elnoki-ajanlas-a-kurianak-az-itelotablaknak-es-a-torvenyszekeknek-a-kockazatkezelesre-vonatkozo-szabalyzatarol.html
Timestamp: 2018-11-12 18:21:00
Document Index: 32538380

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

10/2015. (XII. 2.) OBH elnöki ajánlás a Kúriának, az ítélőtábláknak és a törvényszékeknek a kockázatkezelésre vonatkozó szabályzatáról - PDF
Download "10/2015. (XII. 2.) OBH elnöki ajánlás a Kúriának, az ítélőtábláknak és a törvényszékeknek a kockázatkezelésre vonatkozó szabályzatáról"
1 10/2015. (XII. 2.) OBH elnöki ajánlás a Kúriának, az ítélőtábláknak és a törvényszékeknek a kockázatkezelésre vonatkozó szabályzatáról A bíróságok szervezetéről és igazgatásáról szóló évi CLXI. törvény 76. (1) bekezdés b) pontjában írt felhatalmazás alapján a Kúriának, az ítélőtábláknak és a törvényszékeknek a kockázatkezelésre vonatkozó szabályzatára a melléklet szerinti ajánlást adom ki. Az ajánlás a közzétételét követő napon lép hatályba. Dr. Handó Tünde elnök 1
2 Melléklet a 10/2015. (XII. 2.) OBH elnöki ajánláshoz A Bíróság szabályzata a kockázatkezelés rendjéről A bíróságok szervezetéről és igazgatásáról szóló évi CLXI. törvény 119. c) pontjában biztosított jogköröm alapján a Bíróságra vonatkozó egységes kockázatkezelési tevékenységgel összefüggő szabályokat a helyi sajátosságok figyelembevételével az államháztartásról szóló évi CXCV. törvény (Áht.), a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (Bkr.), valamint az államháztartásért felelős miniszter által kiadott módszertani útmutatókban foglaltakra figyelemmel - az alábbiak szerint szabályozom. 1. A szabályzat célja I. A szabályzat célja, hatálya, alapelvek (1) A szabályzat célja a Bíróságon a kockázatkezelési eljárás szabályozása, mely a kockázati tényezők meghatározására, azok értékelésére, a kockázatokra adott válaszreakciókra, a kockázatok felülvizsgálatára, az ezzel összefüggő feladatokat ellátók hatáskörére, felelősségére és a dokumentálás rendjére terjed ki. (2) A szabályzat rendelkezései arra irányulnak, hogy az Áht., a Bkr. és egyéb jogszabályok, módszertani útmutatók, szabályzatok (2. sz. melléklet) ide vonatkozó előírásai, követelményei - a bírósági szervezet sajátosságainak figyelembevételével - érvényesüljenek. (3) A szabályzat megismerését a Bíróság intranet oldalán illetve a belső hálózati közös meghajtón lehetővé kell tenni a Bíróság minden munkavállalója számára. A szabályzat hatályba lépéséről, annak módosításáról a Bíróság vezetőit elektronikus levélben értesíteni szükséges. (4) A szabályzat megismerésének igazolása a papír alapú Megismerési nyilatkozat (3. számú melléklet) aláírásával vagy a megismerés elektronikus úton történő visszaigazolásával (naplózás) vagy a szabályzat végére beépített elektronikus A szabályzat tartalmát megismertem. gomb megnyomásával történik. 2. A szabályzat hatálya (1) A szabályzat szervezeti hatálya a Bíróságra terjed ki. (2) A szabályzat személyi hatálya a Bíróságra beosztott bírákra és igazságügyi alkalmazottakra terjed ki. (3) A szabályzat tárgyi hatálya a Bíróság kockázatkezelésével összefüggő munkafolyamatokra, azok végrehajtása során kifejtett tevékenységekre terjed ki. 3. A kockázatkezelés során érvényesítendő alapelvek 2
3 (1) Rendszerszemlélet elvének érvényre jutása érdekében a Bíróság elnöke köteles a bíróság valamennyi tevékenységére kiterjedő kockázatkezelési rendszert kialakítani és működtetni. (2) Az alkalmazott módszerek megválasztásának szabadsága alapján a Bíróság elnöke az adott bíróság szervezeti céljaihoz és sajátosságaihoz legteljesebb mértékben illeszkedő kockázatkezelési módszert alkalmazza. (3) A Bíróság elnöke a Bíróság stratégiai céljait az Országos Bírósági Hivatal (a továbbiakban: OBH) elnökének stratégiai célkitűzéseit figyelembe véve állítja össze, és évente felülvizsgálja. 4. Értelmező rendelkezések a) Bíróság: a Kúria, az Országos Bírósági Hivatal, az ítélőtáblák, a törvényszékek. b) Folyamatgazda: a Bíróság működési és gazdálkodási sajátosságaira figyelemmel meghatározott folyamatai végrehajtásáért elsődlegesen felelős személy (ld.: ellenőrzési nyomvonalak). c) Indikátor: a teljesítménymérés eszköze, amely a működés valamely jellemzőjét (eredményesség, hatékonyság stb.) méri. Különösen a bíróságok alaptevékenységére vonatkozó statisztikai mutatószámok, a bírósági vezetők igazgatási tevékenységére, a bíróságok ügyforgalmára, valamint a bírói munkateher, a bírósági titkárok teljesítményének mérésére kialakított egyéni illetve összesített adatszolgáltatás. d) Kockázatkezelési rendszer: olyan irányítási eszközök és módszerek összessége, melynek elemei a Bíróság céljainak elérését veszélyeztető tényezők (kockázatok) azonosítása, elemzése, csoportosítása, kezelése, nyomon követése, valamint szükség esetén a kockázati kitettség mérséklése. II. A kockázat fogalma, típusai (1) A kockázat szűkebb értelemben a Bíróság céljait veszélyeztető tényező. (2) A kockázat tágabb értelemben valamilyen esemény, tevékenység vagy annak elmulasztása, amelyek bekövetkezése általában negatív, de egyes esetekben pozitív hatással lehet a Bíróság által kitűzött célok elérésére. (3) A kockázat lehet a) véletlenszerű esemény, b) hiányos ismeret vagy információ, c) az ellenőrzés hiánya, illetve gyengesége. (4) Külső környezeti (stratégiára ható) kockázat az, amely hosszabb távon és esetleg időközönként módosuló formában, valamint tartalommal hat, és független a Bíróság működésétől. A Bíróság befolyásolni nem képes, de bekövetkezésére a vezetés megfelelő stratégiával képes felkészülni, hatását mérsékelni, kivételes esetekben kiküszöbölni. 3
4 (5) Belső (működési) kockázat az, amely a Bíróság működésének, tevékenységének, folyamatainak rövidtávon ható hozadéka, melynek kiküszöbölése vagy mérséklése a vezetéssel szemben támasztott követelmény. (6) Eredendő kockázat a Bíróság feladatkörével és működésével kapcsolatos olyan belső sajátosság, ami a környezeti hatások vagy az erőforrások elégtelensége miatt hibák előfordulásához vezethet, és ami önmagában a Bíróság által nem befolyásolható. (7) Kontrollkockázat az, amikor a Bíróság belső kontrollrendszere a nem megfelelő kialakítás illetve működtetés miatt nem képes feltárni vagy megelőzni a hibákat, szabálytalanságokat. (8) Maradványkockázat a kockázatokra adott válaszintézkedés után fennmaradó kockázat. (9) Korrupciós kockázat alatt értendő az, hogy a Bíróságnak más személyekkel és szervezetekkel folytatott együttműködése során milyen valós, vagy vélt lehetőségek merülnek fel, amelyek az együttműködő fél számára jogosulatlan előnyöket jelenthetnek, az adott bíróság vagy tágabb értelemben a bírósági szervezet számára pedig valamilyen kárt okozhatnak. Ez a kár lehet anyagi természetű, a szolgáltatások színvonalában jelentkező vagy bizalomvesztéssel járó. 1. Kockázatkezelési hatókör III. Kockázatkezelés végrehajtásának szabályai (1) A bíró és az igazságügyi alkalmazott munkavégzése során köteles a jogszabályokban, szabályzatokban, ügyrendekben, ellenőrzési nyomvonalakban, munkaköri leírásában előírt ellenőrzéseket, egyeztetéseket elvégezni. Amennyiben az ellenőrzés során kockázatot észlel, köteles azt haladéktalanul jelezni a folyamatgazdának. (2) A kockázatot észlelő a folyamatgazda felhatalmazása alapján kezeli a kockázatot. Amennyiben a kockázat kezelése meghaladja a kockázatot észlelő hatáskörét, a kockázat kezelésének szükségességét jelzi a szervezeti egység vezetőjének. (3) A szervezeti egység vezetője saját hatáskörben kezeli a kockázatot, vagy ha a kockázat kezelése meghaladja a hatáskörét, - a kockázat hatásának jelentőségétől függően - vagy azonnal értesíti a Bíróság elnökét / kockázatkezelési munkacsoport elnökét / felettes vezetőjét, vagy a soron következő vezetői értekezleten terjeszti elő a feltárt kockázatot a javasolt intézkedéssel együtt. (4) A Bíróság elnöke vagy saját hatáskörben kezeli a kockázatot, vagy amennyiben a kockázatkezelés meghaladja a hatáskörét, előterjeszti a központi igazgatási intézkedést igénylő javaslatát az OBH elnökének. (5) A kockázatokra adott válaszlépések kidolgozásáért és végrehajtásáért felelős személyek részére biztosítani kell a feladatellátáshoz szükséges feltételeket. 2. A kockázatkezelés folyamata (1) A kockázatkezelés során fel kell mérni és meg kell állapítani a Bíróság tevékenységében és gazdálkodásában rejlő kockázatokat, meg kell határozni az egyes kockázatokkal 4
5 kapcsolatban szükséges intézkedéseket, valamint azok teljesítésének folyamatos monitoringját. (2) A kockázatkezelés ciklikus folyamat, amely a módszertani segédanyagok útmutatásai alapján az alábbi öt elemből áll: A) Kockázatkezelés kereteinek meghatározása: a) A Bíróság célkitűzéseinek, elvárt eredményeinek rögzítése, a célokra ható gazdasági és jogszabályi környezet meghatározása az OBH elnöke által meghatározott stratégiai célok és a Bíróság elnökének adott évre szóló célkitűzései figyelembevételével. (Ennek a tevékenységnek az időpontja az összbírói értekezlet időpontjához vagy az éves munkaterv összeállításához köthető.) b) Évközben jelentkező, előre nem prognosztizálható jelentősebb esemény miatti döntéshozatal előtt ismét célszerű meghatározni a kockázatkezelés kereteit. B) Kockázatok feltárása, azonosítása során a Bíróság céljainak elérését veszélyeztető kockázatok számbavétele történik. A 4. sz. mellékletben a teljesség igénye nélkül került bemutatásra, hogy milyen külső és belső kockázatok lehetnek hatással a Bíróság célkitűzéseire. A kockázatok feltárásában a tevékenységekkel mindennapi szinten foglalkozó bírák és igazságügyi alkalmazottak, különösen a vezetők egyaránt részt vesznek. a) A működési folyamatokra ható, korábban még nem tapasztalt kockázatokat a végrehajtási szinten feladatot teljesítő bírák és igazságügyi alkalmazottak kötelesek feltárni és haladéktalanul jelenteni az intézkedésre jogosult folyamatgazdának. b) A folyamatgazdák jelzései alapján a Bíróság valamennyi szervezeti egysége vezetőjének fel kell mérni, mi jelenthet kockázatot az általa irányított, felügyelt területen. A feltárt kockázatot lehetőség szerint a javasolt intézkedéssel együtt kell a Bíróság vezetése elé beterjeszteni. c) A stratégiai jellegű kockázatok feltárása a Bíróság vezetésének feladata. d) A beazonosított kockázatok gyűjtése történhet külön kockázat-nyilvántartás vezetése útján is. (5. számú melléklet) C) Kockázatelemzés és értékelés általános célja minden esetben, hogy a célok elérését veszélyeztető kockázatokat azonosítsa és értékelje a válaszlépések (intézkedések) meghatározása érdekében. A kockázatok elemzése az egyes kockázatok előfordulási valószínűségének és lehetséges hatásának becslését jelenti. A kockázatok minősítése a célokra gyakorolt hatás és a bekövetkezési valószínűség becsült nagyságának egy háromfokozatú alacsony, közepes, magas skálán történő besorolással valósul meg. a) A kockázati térkép a kockázatok értékelésére javasolt egyik módszer (6. sz. melléklet), amit egy koordináta-rendszerben, a hatás jelentősége, valamint a bekövetkezés valószínűsége alapján alakítanak ki. A kockázati térképen a kockázatok négy csoportba oszthatók. 1. Tűréshatár alatti hatás - alacsony valószínűség, 2. Tűréshatár alatti hatás - magas valószínűség, 3. Tűréshatás feletti hatás - alacsony valószínűség, 4. Tűréshatár feletti hatás - magas valószínűség. 5
6 A négy csoport mindegyikére előre meghatározott kockázatkezelési módot kell előírni. 1. Felderítő kontroll - esetenként megfigyelendő, 2. Korrekciós kontroll - rendszeres időszakonként megfigyelendő, 3. Iránymutató kontroll - folyamatosan megfigyelendő, 4. Megelőző kontroll - megelőzendő és megszüntetendő. b) Az egyszerű, kvalitatív (minőségi) értékeléssel történő kockázatelemzés egy másik alkalmazható módszer. Ennek során a Bíróság háromfokozatú mátrixban - magas, közepes vagy alacsony - határozza meg az egyes kockázatok minősítését annak hatása és bekövetkezési valószínűsége alapján. (7. sz. melléklet) D) A beazonosított kockázatok kezelése a tervezéstől a döntéshozatalon át a végrehajtásig bármely munkafolyamat során megtörténhet. A kockázatkezelés legeredményesebb eszköze a hatékony folyamatba épített ellenőrzés. A folyamatba épített ellenőrzés hatékonyságát támogatja az ellenőrzési nyomvonal kialakítása. Az ellenőrzési nyomvonal kiépítése alapján lehet a megfelelő kockázatelemzési tevékenységet ellátni. A kockázat kezelésének módját és eszközét (az alkalmazni kívánt kontrollt) minden egyes beazonosított kockázat esetében külön kell meghatározni. A kockázatkezelés módjai és lehetséges eszközei (a teljesség igénye nélkül) 1. A kockázatos tevékenység megszüntetése A Bíróság ezt a módszert csak korlátozottan alkalmazhatja, alaptevékenységének ellátása alkotmányos kötelezettség. 2. A kockázat elviselése, elfogadása A Bíróság vezetése akkor dönthet ezen kockázatkezelési mód választása mellett, ha a kockázat hatásának kivédése illetve mérséklése több erőforrást vesz igénybe, mint a kockázatos tevékenységből származó kár. 3. A kockázat megosztása Kockázat megosztási technikák különösen: Kiszervezés: a különleges szakértelmet kívánó feladatot arra specializálódott szervezettel végeztetik (pl.: közbeszerzési tanácsadó, őrzés-védelem, műszaki ellenőr, foglalkozás-egészségügyi szolgálat) Biztosításkötés: a tevékenység ismert kockázatának bekövetkezési hatását a biztosítóval kötött szerződés révén lehet mérsékelni (pl.: kötelező gépjármű-felelősségbiztosítás, Casco biztosítás, épület-, felelősségbiztosítás). 4. A kockázati kitettség csökkentése a) A MEGELŐZŐ kontrollok révén a Bíróság a nem kívánt következménnyel járó kockázat realizálódásának lehetőségét korlátozza. Ilyen megelőző kontrollnak tekinthető eszközök a Bíróságon különösen az alábbiak: Belső szabályzatok, ügyrendek kialakítása, ezek jogszabály illetve közjogi szervezetszabályozó eszköz változásának megfelelő módosítása, A munkaköri leírásokban foglalt pontos feladat-meghatározás, a hatáskörök és feladatkörök szétválasztása, 6
7 A folyamatba épített előzetes, utólagos és vezetői ellenőrzési rendszer kialakítása, működtetése, A bírósági vezetők által végzett - az irányító szerv igazgatási szabályzatában és a Bíróság Szervezeti és Működési Szabályzatában meghatározott - rendszeres ellenőrzés, jelentés és beszámolás, A bírósági statisztikai mutatók és egyéb teljesítménymérésre kialakított indikátorok értékelése, elemzése, Az eljárási folyamatok és a munkaszervezés ésszerűsítésére alkalmazott igazgatási eszközök (munkacsoportok működtetése, workshopok szervezése, koordinátori és szakértői hálózatok kialakítása), Az információhoz és az informatikai rendszerekhez való hozzáférés rendszeres felülvizsgálata, módosítása. b) A KORREKCIÓS kontrollok egy realizálódott kockázat következményeinek és hatásának mérséklését szolgálják. Ilyen korrekciós kontrollnak tekinthető eszközök a Bíróságon különösen az alábbiak: A rendszeres jelentéstételi kötelezettségen túl előírt eseti jelentések, Szervezeti átalakítások, tartós vagy átmeneti munkaerő átcsoportosítás, A munkateher arányosítását szolgáló kirendelések, A Bíróságon eljáró tanácsok összetételének megváltoztatása, Jogszabály-módosítások kezdeményezése. c) Az IRÁNYMUTATÓ kontrollok egy meghatározott követelmény elérését szolgálják. Ilyen iránymutató kontrollnak tekinthető eszközök a Bíróságon különösen az alábbiak: A felmerült szakmai problémák értelmezésére szervezett képzések, konferenciák, Az ítélkezés egységességét szolgáló intézkedések, Együttműködés más hivatásrendekkel, A bírák és igazságügyi alkalmazottak kompetenciájának felmérése, fejlesztése, A jó gyakorlatok megosztása. d) A FELDERÍTŐ kontrollok célja, hogy fényt derítsenek olyan esetekre, amikor nem kívánt események következnek be; a nem kívánt esemény bekövetkezésének okait tárják fel utólagos vezetői ellenőrzések vagy belső ellenőri vizsgálatok elrendelésével, amelyek utólagos jellegük miatt a jövőbeni hasonló hiányosságok ismétlődésének megakadályozását szolgálják. Mivel csak az esemény bekövetkezése után fejti ki hatását, ezért kizárólag abban az esetben használható, amennyiben lehetőség van a kár, vagy veszteség elfogadására. 7
8 Ilyen felderítő kontrollnak tekinthető eszközök a Bíróságon különösen az alábbiak: A bírósági vezetők által végzett igazgatási vizsgálatok, azok megállapításaira készített intézkedési tervek, A belső és külső ellenőrzés megállapításainak, tapasztalatainak értékelése, hasznosítása, azokra készített intézkedési tervek, Projekt megvalósításáról szóló jelentés, melyből nyert tapasztalatok a későbbiekben is felhasználhatók, Az ügyfélvisszajelzések hasznosítása. E) A monitoring (nyomon követés) során egyrészt a helyi körülményekre és sajátosságokra kialakított kockázatkezelési rendszer időközönkénti felülvizsgálatát kell elvégezni abból a célból, hogy az alkalmazott kockázatkezelési módszerek megfelelően segítik-e a Bíróság működését, feladatának ellátását, céljai elérését. Ennek keretében minden egyes kockázat minősítését évente legalább egyszer felül kell vizsgálni, amelynek időpontját az adott kockázat válaszlépéseinek határidejéhez célszerű igazítani. Másrészt a nyomon követés - a kockázatkezelés során választott módtól és eszköztől függően a feladattervben (intézkedési tervben) foglalt, a kockázatkezelés végrehajtásához szükséges feladat felelős általi, határidőben történő végrehajtásának ellenőrzését szolgálja. A határidőben végre nem hajtott intézkedések esetén a felelős személy beszámoltatása, a végrehajtást akadályozó tényezők feltárása is szükséges. (3) A kockázatkezelés B C D E szakaszaiban foglalt feladatok ellátására a Bíróságon félévente ülésező, valamennyi szakterület vezetőiből álló kockázatkezelési munkacsoport létesíthető. 3. A korrupció és csalás mint kiemelt kockázati tényezők kezelése (1) A Bíróságon kiemelt figyelmet kell fordítani a súlyosabb szabálytalanságok (csalás, korrupció) mint kiemelt kockázatok kezelésére. A kockázatkezelés során a szándékosan elkövethető szabálytalanságok megelőzésére kell a fő hangsúlyt helyezni. (2) A szándékos szabálytalanságok körébe tartozik különösen a csalás, a sikkasztás, a partnerrel, ügyféllel való összejátszás, a megvesztegetés, a szándékos szabálytalan kifizetés, a nyilvántartások tudatosan meghamisított vezetése. (3) A csalás és korrupció magas prioritású kockázata miatt, azokkal kiemelten foglalkozik a hazai jogalkotás is. A Büntető Törvénykönyvről szóló évi C. törvény XXVII. fejezete részletesen foglalkozik a korrupciós bűncselekményekkel, a XXXVI. fejezete a vagyon elleni bűncselekményekkel. A bírák fegyelmi felelősségre vonásának szabályait a Bjt., az igazságügyi alkalmazottak felelősségre vonásának szabályait az Iasz. tartalmazza. (4) Amennyiben a bíró vagy az igazságügyi alkalmazott tevékenysége során súlyos szabálytalanságot fed fel, köteles azonnal jelezni a közvetlen felettes vezetőjének. A közvetlen felettes vezető érintettsége esetén a jelzést a szervezetileg egy fokkal magasabb beosztású bírósági vezetőnek teszi meg. 8
9 (5) A Bíróság valamennyi bírája és igazságügyi alkalmazottja a tágabb értelemben vett korrupciós kockázat szempontjából veszélynek lehet kitéve. A Bíróság elnöke rendszeresen előadás illetve tájékoztatás formájában felhívja a bírák és igazságügyi alkalmazottak figyelmét a korrupciós kockázatokra, és az azokat megelőző intézkedések lehetséges módjára. 4. A kockázatkezelési tevékenység és a belső ellenőrzés kapcsolata (1) A Bíróság belső ellenőrzése a Bíróság céljai elérése érdekében ellenőrzései során rendszerszemléletű megközelítéssel és módszeresen értékeli, ezáltal fejleszti a Bíróság kockázatkezelési, ellenőrzési és irányítási eljárásainak hatékonyságát. (2) A belső ellenőrzési tevékenység egy igen fontos és független biztosíték a kockázatkezelési rendszer megfelelőségét illetően, ezen túlmenően belső tanácsadói funkciót is betölthet a Bíróság vezetésének felkérésére a kockázatkezelési stratégia kialakítása során. (3) A belső ellenőrzés által alkalmazott kockázatelemzés elhatárolandó a kockázatkezelési tevékenység harmadik szakaszában végzett kockázatelemző és értékelő tevékenységtől. A belső ellenőr által végzett kockázatelemzés célja a következő évi vizsgálandó területek kiválasztása, nem pedig a kockázatok kezelése. IV. Záró rendelkezések (1) A Bíróság szabályzatát jogszabályváltozás, illetve közjogi szervezetszabályozó eszköz változása esetén felül kell vizsgálni, és a szükséges módosításokat az abban előírt határidőben, de legkésőbb 90 napon belül át kell vezetni. (2) A Bíróság szabályzatának aktualizálásáért és a szükséges módosítások előkészítéséért a.. a felelős, s azt a Bíróság elnöke hagyja jóvá. Egyidejűleg a korábbi... számú szabályzat hatályát veszti. (3) A szabályzat napján lép hatályba. 9
10 1. számú melléklet Címlap-minta Bíróság neve Iktatószám: (logó) A Bíróság szabályzata a kockázatkezelés rendjéről Hatályos: napjától Készítette: (aláírás) név szervezeti egység beosztás Jóváhagyta:, napján.. a Bíróság elnöke 10
11 2. számú melléklet A kockázatkezeléshez kapcsolódó fontosabb jogszabályok, módszertani útmutatók és egyéb szabályozók jegyzéke Jogszabályok: a) Az államháztartásról szóló évi CXCV. törvény (Áht.) b) A bíróságok szervezetéről és igazgatásáról szóló évi CLXI. törvény (Bszi.) c) A bírák jogállásáról és javadalmazásáról szóló évi CLXII. törvény (Bjt.) d) Igazságügyi alkalmazottak szolgálati jogviszonyáról szóló évi LXVIII. törvény (Iasz.) e) A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (Bkr.) Módszertani útmutatók a) A Belső Kontroll Kézikönyv és mellékletei (a Nemzetgazdasági Minisztérium honlapján a évben közzétett archív módszertani anyag) b) A Magyarországi Államháztartási Belső Kontroll Standardok (a nemzetgazdasági miniszter által a évben közzétett útmutató) c) A Minőségértékelési kérdőív (a Nemzetgazdasági Minisztérium honlapján közzétett módszertani anyag) Irányító szervi szabályzatok a) évi 9. számú OIT szabályzat a bíróságok igazgatásáról b) 8/2003. évi OIT szabályzat a bírósági statisztikai adatok gyűjtéséről 11
12 3. számú melléklet Megismerési nyilatkozat A Bíróság kockázatkezelésére vonatkozó szabályzatában foglaltakat megismertem. Tudomásul veszem, hogy az abban leírtakat a munkavégzésem során köteles vagyok betartatni, a változásokat nyomon követni. Név Feladat, hatáskör Dátum Aláírás 12
13 4. számú melléklet A Bíróságot érhető kockázatok (múltbéli tapasztalatok alapján, nem taxatív jellegű felsorolás) I. KÜLSŐ KOCKÁZATOK 1. Gazdasági, társadalmi a gazdasági növekedés visszaesése (recesszió) hatásaként több gazdasági szervezet ellen indul csőd- illetve felszámolási eljárás vagy végelszámolás, amelynek hatására nő a bíróságon az ügyérkezés a bankok kamatpolitikája és hitelezési gyakorlata következtében megnövekedik a fogyasztói kölcsönszerződésekkel kapcsolatos ügyek száma 2. Jogi, szabályozási - A közigazgatási illetve a bírósági szervezetrendszer változása a Kormánytisztviselő Döntőbizottság felállításának hatására a munkaügyi perek száma csökken - Hatásköri és illetékességi szabályok változása - A jogalkotás, jogszabály-módosítás hatásaként jelentkező ügyérkezés növekedés a civil szervezetek bejegyzése miatti ügyforgalom-növekedés a civil szervezetek elektronikus nyilvántartása szabálysértési ügyek számának növekedése természetes személyek adósságrendezéséről szóló évi CV. törvény, amely új nemperes eljárásként bevezette a bírósági adósságrendezési eljárást cégbírósági ügyek számának növekedése, - Az ügyfélkapcsolatok elektronizálása 3. Nemzetközi 4. Hírnév, társadalmi elvárások 5. Elemi csapások a migrációs válság bírósági szervezetre gyakorolt hatása miatti ügyforgalom-növekedés a Bíróságot illetve a bírósági szervezetrendszert érintő negatív tartalmú sajtómegjelenések az ítélkezés időszerűségével kapcsolatos fokozott elvárások az egységes ítélkezés (jogegység) elvárása a pincében tárolt iratok károsodása vagy megsemmisülése bűnjelek károsodása vagy megsemmisülése épületkárosodás miatti rendkívüli kiadások az áramellátás hiánya miatti munkavégzés-kiesés 13
14 II. PÉNZÜGYI KOCKÁZATOK 1. Költségvetési a kötelezően elvégzendő tevékenység ellátására nem elegendő a rendelkezésre álló forrás vagy csak minőségromlással biztosítható az ügyérkezés vagy befejezés számának növekedése következtében az ítélkezéshez kapcsolódó költségek növekednek jogszabályváltozás következtében egyes juttatások mentesek lettek a végrehajtás alól, amely bevételkiesést okoz jogszabályváltozás következtében emelkednek az ítélkezés költségei kirendelt védői díjak emelkedése tolmácsdíjak emelkedése szakértői díjak növekedése évközi kötelezően ellátandó feladatbővülés, amelynek nem biztosított a költségvetési fedezete büntető ügyekben az első iratmásolás ingyenessége mint költségnövelő tényező egyes felújítások kapcsán az üzemeltetési költségek nőnek (akadálymentesítés miatt a liftek üzemeltetési és karbantartási költségei többletkiadásként jelentkeznek) 2. Biztosítási 3. Közbeszerzési csak a minimumbiztosítás finanszírozható a minimumbiztosítás sem finanszírozható, így a vagyonelemek biztosítása elmarad a nyertes ajánlati ár magasabb a tervezettnél jogorvoslati eljárás miatti kései projektkezdés III. BELSŐ KOCKÁZATOK 1. Tevékenységi a jogszabályok eltérő értelmezése, az egységes joggyakorlat hiánya az eljárási és ügyviteli határidők be nem tartása a jogszabályváltozást nem vagy késve követi a belső szabályozás változása a jogszabályváltozás ismeretének hiánya 2. Működési bírósági célokat kevéssé szolgáló szervezeti struktúra nem megfelelő kontrollrendszer kialakítása a feladatellátáshoz szükséges információ hiánya tárgyi feltételek nem megfelelő biztosítása a megnövekedett 14
15 3. Informatikai ügyérkezésre figyelemmel (tárgyalótermek, informatikai eszközök) a karbantartásra fordítható összegek elégtelensége miatti épületkárosodások a működést veszélyeztetik az elavult hardverek meghibásodása az elöregedett szerverek a megnövekedett adattartalom tárolására, futtatására nem alkalmasak a régi gépeket az új alkalmazások futtatása lelassítja az új gépeken a Microsoft alapú szoftverek hiánya miatt egyes alkalmazások nem működnek (Forrás SQL, statisztikai szoftver) a szükséges új szoftverek beszerzése elmarad integráltság hiánya új alkalmazások bevezetésekor felmerülő egyéb üzemeltetési és emberi erőforrás kockázat üzemeltetési és működésfolytonossági kockázatok (vírus, stb.) IV. AZ EMBERI ERŐFORRÁS KOCKÁZATA 1. Humánerőforrás mennyisége és minősége - Az időszerű ítélkezéshez megfelelő szakképzettséggel rendelkező munkaerő biztosítása munkateherben lévő különbségek kompetenciában jelentkező különbségek a legjobb tisztviselőket más szervek elcsábítják jobb fizetési feltételekkel - Jogszabályváltozásból eredő humánerőforrás kockázat nők 40 éves munkaviszonyt követő nyugdíjazásának lehetősége a bírák nyugdíjazására vonatkozó jogszabály-módosítás, létszámstop - A tartósan távollévők kiesett munkaerejének pótlása várandósság, szülési szabadság, CSED, GYED, GYED idejére történő határozott idejű foglalkoztatás váratlan, hosszantartó betegség 2. Egészségügyi és biztonsági 3. Személycserék a bírák és igazságügyi alkalmazottak túlterheltsége, fásultsága általános érdektelenség, kiégés a migrációs helyzettel kapcsolatban felmerült egészségügyi kockázat vezetőváltás kulcsfontosságú munkaerő kiesése, távozása 15
16 A Bíróság kockázati tényezőinek nyilvántartása 5. számú melléklet Kockázati kategóriák A kockázatok meghatározása A feltárt kockázatok értékelése A bekövetkezés valószínűsége A Bíróságra gyakorolt hatás alacsony/közepes/magas alacsony/közepes/magas A kockázat kezelésére javasolt intézkedés, felelős és határidő Monitoring (az intézkedés végrehajtásának ellenőrzése) Külső kockázatok Pénzügyi kockázatok Tevékenységi kockázatok Az emberi erőforrás kockázatai 16
17 6. számú melléklet Kockázati térkép H A T Á S m a g a s Tűréshatár feletti hatás, alacsony valószínűség KORREKCIÓS KONTROLL Időszakos megfigyelés Tűréshatár feletti hatás, magas valószínűség MEGELŐZŐ KONTROLL Megelőzés, megszüntetés k ö z e p e s a l a c s o n y Tűréshatár alatti hatás, alacsony valószínűség FELDERÍTŐ KONTROLL Eseti megfigyelés Tűréshatár alatti hatás, magas valószínűség IRÁNYMUTATÓ KONTROLL Folyamatos megfigyelés B E K Ö V E T K E Z É S V A L Ó S Z Í N Ű S É G E a l a c s o n y közepes m a g a s 17
18 7. számú melléklet Kockázatelemzési kritérium mátrix A bíróságra gyakorolt hatás Magas K M M Közepes A K M Alacsony A A K Alacsony Közepes Magas A bekövetkezés valószínűsége 18
Teljesítménymenedzsment munkacsoport
ÁROP-1.2.18/A-2013-2013- 0064 Teljesítménymenedzsment munkacsoport ÁROP 1.2.18./A Szervezetfejlesztési program Célfa és indikátorok készítése Tatabányai Törvényszék 2014. 01. 16; 24; 29._02.06; 20;_03.